text: TV SYD holder vælgermøde på søndag - og du er inviteret
  08 maj 2019 kl. 15.44
  Søndag den 12. maj er der en enestående mulighed for at komme tæt på dine lokale kandidater.
  
  
  Der vil være politikere fra alle 13 opstillingsberettigede partier, når vælgermødet på Rødding Højskole går i gang klokken 15 på søndag.
  Også 300 spørgelystne gæster vil være til stede - og en af dem kunne være dig.
  - Vi synes, at vi skylder demokratiet og fællesskabet at give vores seere og brugere på vores digitale platforme mulighed for at møde deres lokale kandidater. Ikke kun for at diskutere lokale forhold for Syd- og Sønderjylland, men også spørgsmål, der optager hele landet, siger Jesper Nygaard, der er chefredaktør på TV SYD.
  Vælgermødet er et samarbejde mellem JydskeVestkysten, Rødding Højskole og TV SYD.
  Disse politikere kan du opleve
  Alternativet - Karin Rohr GensDansk Folkeparti - Marie KrarupDet Konservative Folkeparti - Niels Flemming HansenEnhedslisten - Henning Hyllested Liberal Alliance - Steen Holm Iversen Kristendemokraterne - Marianne KarlsmoseNye Borgerlige - Mikkel Bjørn SørensenPartiet Riskær Pedersen - Torben Østergaard ChristoffersenSF - Karina LorentzenSocialdemokratiet - Benny EngelbrechtRadikale Venstre - Lotte RodVenstre - Ellen Trane Nørby
  - Det er helt i Grundtvigs ånd
  Højskolen stiller med 100 unge højskoleelever, og JydskeVestkysten og TV SYD må hver invitere 100 gæster.
  Tilmeld dig via formularen på denne side. Der er som nævnt begrænset plads, så du er først endeligt inviteret, når du får besked på mail.
  Til gengæld kommer de heldige tæt på politikerne og får mulighed for at stille deres spørgsmål og få svar.
  Ordstyrere er studievært Anders Køpke Christensen og nyhedsredaktør på JydskeVestkysten Kim Dahl Nielsen.
  - Der er ikke noget bedre sted end Rødding Højskole til sådan et vælgermøde. Det er helt i Grundtvigs ånd at få den politiske diskussion helt ud til almindelige mennesker, siger Jesper Nygaard.
  Vælgermøde
  Sted: Rødding Højskole, Flors Alle 1, 6330 RøddingTid: Søndag 12. maj fra klokken 15 til 17Tilmelding: Udfyld formularen her: https://www.tvsyd.dk/valgdebat
  
  